નિરીશ્વરવાદ હવે સામાજિક રીતે સ્વતંત્ર અને આર્થિક રીતે ખૂબ સુખી હોય તેવા દેશોમાં વધુ ફેલાવા લાગ્યો છે. ખાસ કરીને યુરોપમાં વધુ ફેલાવા લાગ્યો છે. અંડરડેવલોપ કન્ટ્રી જ્યાં વિકાસની ગતિ ધીમી હોય જ્યાં આર્થિક રીતે હજુ ગરીબી હોય ત્યાં નાસ્તિકવાદ જેવું છે નહિ. એવા દેશોમાં હજુ ધર્મો અને ભગવાનની બોલબાલા હજુ ચાલું છે અને રહેવાની પણ ખરી. નાસ્તિકવાદ આધુનિક સમાજની ઘટના ગણાય. બુદ્ધ અને મહાવીર નાસ્તિક હતા, પણ સમાજ તૈયાર નહોતો, એમને જ ઈશ્વર બનાવીને બેસી ગયો. ૨૫૦૦ વર્ષ પહેલા કદાચ ભારતનો સમાજ સુખી હશે, પણ કુદરતના ભય પમાડતા પરિબળ વિષે વૈજ્ઞાનિક સમજ થોડી હોય? કે વીજળી કેમ પડે છે કે દુષ્કાળ કેમ પડે છે કે વાવાઝોડા કે મહામારી કેમ ફેલાય છે?